Sophie Dahl

Sophie Dahl (født Holloway; 1977) er en britisk forfatter og tidligere modell. 

 Bakgrunn 
Hun ble født som Sophie Holloway, den 15. september 1977 i London, som datter av skuespilleren Julian Holloway og forfatteren Tessa Dahl. Hennes besteforeldre på morssiden er forfatteren Roald Dahl og skuespilleren Patricia Neal. Hennes besteforeldre på farssiden er skuespilleren Stanley Holloway og skuespilleren og danseren Violet Lane. Sophie Dahl var inspirasjonen for figuren «Sophie» i Roald Dahls barnebok SVK (1982).

 Modell 
Dahl gjorde sin debut som modell på catwalken til Lainey Keogh i løpet av Londons moteuke høsten 1997. Samme år opptrådte hun også sammen med modellen Kate Moss i musikkvideoen til Elton John, «Something About the Way You Look Tonight».«Case studies: Study of a nude on a poster». The Advertising Standards Authority. Arkivert fra originalen . I 2000 ble Dahl modellansiktet til Yves Saint-Laurents varemerke Opium.

 Forfatterskap 
Dahl begynte å skrive for motemagasiner, særlig for Vogue hvor hun hadde en fast spalte, men skrev etter hvert også for aviser som The Observer, The Guardian, og The Saturday Times.

Hun har skrevet tre bøker, to av dem er koke- og matbøker: Playing with the Grown-Ups (2008), som var en eventyrfortelling, og to kokebøker, Miss Dahl's Voluptuous Delights (2009) og From Season To Season (den amerikanske tittelen er Very Fond of Food) (2011). Hun har også bidratt til en antologi.

 Privatliv 
Den 9. januar 2010 giftet hun seg med sangeren Jamie Cullum.Jessen, Monique (11. januar 2010): «Jamie Cullum and Sophie Dahl Marry in England - Weddings, Jamie Cullum, Sophie Dahl». People.com. Den 2. mars 2011 fikk paret sitt første barn, en datter ved navn Lyra,Thompson, Jody (6. mars 2011): «Sophie Dahl and Jamie Cullum welcome their new baby daughter Lyra to the world», London: Dailymail.co.uk. fulgt av ytterligere en datter, Margot, som ble født den 4. mars 2013.«A new addition to the Dahl family: Sophie reveals that she is pregnant with second child», Daily Mail (online) De bor i Great Missenden i Buckinghamshire, som også var landsbyen hvor hennes bestefar Roald Dahl bodde.«Ooh, I think I felt the little Dahling kick: Just a month to go until Sophie and Jamie's big day». Daily Mail.

 Referanser 

 Eksterne lenker 




  Vincent Graff meets Sophie Dahl (The Guardian)
  Interview with Kate Lauer (The London Paper)
  Jenny Tucker reviews Voluptuous Delights (so Feminine)
  Announcement of BBC cookery series  (The Telegraph)

Kategori:Engelske forfattere
Kategori:Britiske kokebokforfattere
Kategori:Engelskspråklige forfattere
Kategori:Personer fra London
Kategori:Roald Dahl